Foto: San Diego Union-Tribune Amerika Qo‘shma Shtatlarida Yaponiya armiyasining Qo‘shma Shtatlarga qarashli bo‘lgan Pyorl-Xarbor harbiy-dengiz bazasiga hujumida omon qolgan Rey Chaves 107 yoshida vafot etdi. Bu haqda Fox News telekanali faxriyning qiziga asosan xabar bermoqda. Ta’kidlanishicha, u Pyorl-Xarborga qilingan hujumda omon qolgan eng yoshi katta faxriy edi. Shuningdek, xabar qilinishicha, Chaves Kaliforniya shtatida vafot etgan. «Rey eng buyuk avlodning timsoli edi», - deya aytib o‘tdi Qo‘shma Shtatlar qahramonlari haqidagi xotirani saqlab qolish bilan shug‘ullanuvchi Spirit of Liberty Foundation notijorat tashkiloti vakili. 1941 yil 7 dekabr kuni Yaponiya Pyorl-Xarborga hujum uyushtirdi. Bu Qo‘shma Shtatlarga Ikkinchi jahon urushiga kirishga turtki sifatida xizmat qilgan.